Oficiālais Vēstnesis L 011 , 15/01/1988 Lpp. 0031 - 0035

Speciālizdevums somu valodā: Nodaļa 1 Sējums 2 Lpp. 0082

Speciālizdevums zviedru valodā: Nodaļa 1 Sējums 2 Lpp. 0082



Komisijas Regula (EOTK, EEK, Euratom) Nr. 91/88 (1988. gada 13. janvāris), ar ko paredz noteikumus Pārējo darbinieku nodarbināšanas kārtības 28.a panta 2. punkta īstenošanai EIROPAS KOPIENU KOMISIJA, ņemot vērā Eiropas Kopienu Pārējo darbinieku nodarbināšanas kārtību, kas noteikta Padomes Regulā (EEK, Euratom, EOTK) Nr. 259/68 [1], kurā jaunākie grozījumi ir izdarīti ar Regulu (EOTK, EEK, Euratom) Nr. 3580/85 [2], un jo īpaši tās 28.a pantu, ņemot vērā saskaņā ar attiecīgā panta 2. punktu izveidotās ekspertu komitejas atzinumu, tā kā 28.a pants Pārējo darbinieku nodarbināšanas kārtībā paredz nosacījumus bezdarba pabalsta piešķiršanai kādam bijušajam pagaidu darbiniekam, kurš kļūst par bezdarbnieku, kad beidzas darbs kādā Eiropas Kopienu iestādē; tā kā Komisijai ir jānosaka noteikumi, ko tā uzskata par vajadzīgu, lai piemērotu minētā panta 2. punktu; tā kā ir jāveic pasākumi, lai nodrošinātu, ka bijušie pagaidu darbinieki pilda to likumu noteiktos pienākumus, ko piemēro kompetentās iestādes to dzīvesvietā tāpat kā gadījumā, ja viņi saņemtu bezdarbnieka pabalstu saskaņā ar šiem likumiem, IR PIEŅĒMUSI ŠO REGULU. 1. pants Lai pretendētu uz bezdarbnieka pabalstu, kas noteikts 28.a pantā Eiropas Kopienu Pārējo darbinieku nodarbināšanas kārtībā, bijušajam pagaidu darbiniekam, kurš atbilst minētā panta pirmajā punktā minētajiem nosacījumiem, lūdz izpildīt šādas formalitātes: 1. Viņam jānosūta apliecība Kopienas iestādei, kurā viņš strādāja, astoņās dienās no darba beigšanas dienas attiecīgajā iestādē, norādot: a) ka pēc darba beigšanas viņš ir bezdarbnieks; b) ka viņš dzīvo vai apmetas uz pastāvīgu dzīvi kādas Kopienas dalībvalsts teritorijā; c) dzīvesvietas adresi. 2. a) Viņš reģistrējas kā darba meklētājs kompetentajā nodarbinātības iestādē savā dzīvesvietā pēc iespējas ātrāk un vēlākais 30 dienās pēc darba beigšanas Kopienas iestādē; b) ja bezdarbnieka pabalsts ir izmaksājams saskaņā ar attiecīgās valsts tiesību aktiem, viņš piesakās uz to attiecīgajās iestādēs savā dzīvesvietā. 3. Reģistrējoties, kā iepriekš norādīts 2. punkta a) apakšpunktā, viņš iesniedz apliecību, ko viņam nosūtījusi Kopienas iestāde, kurā viņš strādāja, nodarbinātības iestādē, kura, ja iespējams, to tūlīt aizpilda vai vismaz aizpilda aili, kas apliecina, ka attiecīgā persona ir reģistrējusies kā darba meklētājs. Veidlapas paraugs ir pievienots šai regulai. 4. Viņš nosūta apliecību Kopienas iestādei, kurā viņš strādāja. 5. Viņš pilda tiesību aktos noteiktos pienākumus un pārbaudes, ko kompetentās iestādes viņa dzīvesvietā piemēro personām, kuras meklē darbu, un vajadzības gadījumā personām, kuras piesakās uz bezdarbnieka pabalstu. 6. a) Sākot no otrā kalendārā mēneša pēc reģistrācijas saskaņā ar iepriekš minēto 2. punktu, viņš katra mēneša sākumā pēc iespējas drīzāk iesniedz veidlapu iestādēm, kas ir atbildīgas par nodarbinātību un, ja vajadzīgs, dzīvesvietas nodarbinātības iestādēm, kurām šādi jāapliecina: - vai viņš ir reģistrējies kā darba meklētājs un ir pieteicies uz bezdarbnieka pabalstu saskaņā ar dzīvesvietas valsts tiesību aktiem, - vai viņš ir izpildījis iepriekš 5. punktā minētās saistības, - vai viņš ir tiesīgs saņemt bezdarbnieka pabalstu un, ja ir, šā pabalsta summu un tā maksāšanas termiņu; b) viņš nosūta pareizi aizpildītu veidlapu vai veidlapas Kopienas iestādei, kurā viņš strādāja, 15 dienās pēc to izdošanas. 2. pants Bijušais pagaidu darbinieks nekavējoties informē iestādi, kurā viņš strādāja, par visām viņa stāvokļa izmaiņām vai viņa ģimenes locekļu stāvokļa izmaiņām, kas varētu ietekmēt Nodarbināšanas kārtības 28.a panta piemērošanu. Attiecīgā iestāde tūlīt nosūta šo informāciju Komisijai. 3. pants Lai iegūtu tiesības saņemt pabalstu, kas minēts Nodarbināšanas kārtības 28.a pantā, uz bijušo pagaidu darbinieku turpina attiekties pienākumi un pārbaudes, kas noteiktas personām, kuras saņem pabalstu, pat ja viņš ir zaudējis tiesības uz valsts bezdarbnieka pabalstu saskaņā ar atbilstīgajiem valsts tiesību aktiem. Tādējādi kompetentās iestādes šīs personas dzīvesvietā turpina piemērot šos pienākumus un veikt pārbaudes. 4. pants Ja bijušais pagaidu darbinieks, kas izpildījis iepriekš 1. pantā minētās formalitātes vienā dalībvalstī, apmetas uz dzīvi citā dalībvalstī laikā, kad tiek saņemts Nodarbināšanas kārtības 28.a panta 4. punktā minētais bezdarbnieka pabalsts, viņš katrā gadījumā reģistrējas kā darba meklētājs jaunajā dzīvesvietas valstī 30 dienu laikā un izpilda visas pārējās 1. pantā uzskaitītās formalitātes. 5. pants Šī regula stājas spēkā divdesmitā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 13. janvārī Komisijas vārdā — priekšsēdētāja vietnieks Henning Christophersen [1] OV L 56, 4.3.1968., 1. lpp. [2] OV L 343, 20.12.1985., 1. lpp. -------------------------------------------------- PIELIKUMS +++++ TIFF +++++ +++++ TIFF +++++ +++++ TIFF +++++ --------------------------------------------------